钦定古今图书集成/明伦汇编/氏族典/第226卷 > 杨纂
## 钦定古今图书集成/明伦汇编/氏族典/第226卷 > 杨纂

按《周书杨纂传》，“纂，广宁人也。父安仁，魏北道都督。纂
年二十，从齐神武起兵于信都，以军功稍迁安西将
军。以功高薄赏，志怀怨愤。大统初，乃间行归，封永
兴县侯，从太祖解洛阳围，经河桥邙山之战，每先登。
累迁骠骑大将军，开府仪同三司，加侍中，进爵为公，
赐姓莫胡卢氏，俄授岐州刺史。孝闵帝践阼，进爵东
熙”郡公。保定元年，进位大将军，改封陇东郡公，除陇
州刺史。天和六年，进授柱国大将军，转华州刺史。寻
卒于州。子睿嗣。